<classify> BODI ya Mikopo ya Wanafunzi wa Elimu ya Juu HESLB imeagiza waombaji zaidi ya 25,000 walioomba mikopo kwa mwaka wa masomo 20182019 warekebishe fomu za maombi kuanzia jana Jumatatu hadi Septemba 30 mwaka huu.Taarifa ya Mkurugenzi Mtendaji wa HESLB imeagiza waombaji hao warekebishe fomu hizo wa njia ya mtandao na kwamba, orodha yao inapatikana kwenye tovuti ya bodi hiyo.Kwa mujibu wa HESLB, baadhi ya maombi hayana nyaraka muhimu vikiwemo vyeti vya kuzaliwa au vya vifo vya wazazi, kurasa za taarifa na saini za mwombaji naau mdhamini wake.Kwa taarifa hii pia tunapenda kuwakumbusha waombaji wa mikopo ambao wamo katika orodha hiyo yenye upungufu wa taarifa kusoma kwa umakini na kurekebisha kasoro hizo ili waweze kupangiwa mikopo, imeeleza taarifa hiyo.Bodi imeagiza waombaji wajaze sehemu hizo kwa ukamilifu, ziwe scanned na kisha zitumwe kwenye mtandao baada ya kuthibitishwa na mamlaka husika. Waombaji wanatakiwa kufanya marekebisho hayo na kuyawasilisha ndani ya muda uliopangwa na kwamba, wasitume kwa njia ya sanduku la Posta kwa utaratibu wa EMS.Kwa mujibu wa taarifa hiyo, hadi HESLB ilipokamilisha mchakato wa kupokea maombi ya mikopo Julai 31, mwaka huu, ilipokea jumla ya maombi 78,833. Imetahadharisha uwezekano wa kujitokeza matapeli wanaoweza kuwalaghai waombaji mikopo kuwa wanaweza kuwasaidia kupata mikopo, na endapo kuna waombaji wenye maswali wawasiliane na HESLB kwa simu namba 0736665533 au 022 5507910 au barua pepe; au  <topic>: kitaifa 